**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2017 M. RUGSĖJO 22 D. SPRENDIMO NR. 5TS-1051 „DĖL PRITARIMO PROJEKTUI „IKIMOKYKLINIO IR PRIEŠMOKYKLINIO UGDYMO ĮSTAIGŲ LAZDIJŲ RAJONO SAVIVALDYBĖJE MODERNIZAVIMAS“ IR JO DALINIO FINANSAVIMO“ PAKEITIMO**

2019 m. gruodžio 12 d. Nr. 34-206

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2017 m. rugsėjo 22 d. sprendimą Nr. [5TS-1051](http://dvs.lazdijai.lt:8008/document/44934) „Dėl pritarimo projektui „Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas“ ir jo dalinio finansavimo“:
	1. Pakeisti 1 punktą ir jį išdėstyti taip:

„1.   Pritarti Lazdijų rajono savivaldybės administracijos rengiamam projektui „Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas“ ir projekto paraiškos teikimui. Preliminari projekto vertė 179 836,75 Eur su PVM.“;

* 1. Pakeisti 2 punktą ir jį išdėstyti taip:

„2.  Numatyti iš Lazdijų rajono savivaldybės biudžeto lėšų projekto daliniam finansavimui ne mažiau kaip 7,5 proc. (13 487,76 Eur) tinkamų finansuoti išlaidų.“.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Aivaras Tulaba, tel. (8 318) 66 100

**LAZDIJŲ RAJONO SAVIVALDYBĖS TARYBOS SPRENDIMO**

**DĖL LAZDIJŲ RAJONO SAVIVALDYBĖS TARYBOS 2017 M. RUGSĖJO 22 D. SPRENDIMO NR. 5TS-1051 „DĖL PRITARIMO PROJEKTUI „IKIMOKYKLINIO IR PRIEŠMOKYKLINIO UGDYMO ĮSTAIGŲ LAZDIJŲ RAJONO SAVIVALDYBĖJE MODERNIZAVIMAS“ IR JO DALINIO FINANSAVIMO“ PAKEITIMO**

 **AIŠKINAMASIS RAŠTAS**

2019-12-11

Lazdijų rajono savivaldybės tarybos sprendimas „Dėl Lazdijų rajono savivaldybės tarybos 2017 m. rugsėjo 22 d. sprendimo Nr. 5TS-1051 „Dėl pritarimo projektui „Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas“ ir jo dalinio finansavimo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Sprendimo projekto tikslas – pritarti Lazdijų savivaldybės administracijos kartu su partneriu Lazdijų darželiu-mokykla „Vyturėlis“ vykdomo projekto „Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas“ (toliau – projektas) įgyvendinimui didesne apimtimi. Preliminari planuojama projekto vertė padidėja nuo 133 544 Eur su PVM iki 179 836,75 Eur su PVM, bendrafinansuoti prašoma projekto dalies vertė iš Lazdijų rajono savivaldybės lėšų didėja nuo 10 016 Eur iki 13 487,76 Eur (prisidėjimas 7,5%).

Lazdijų rajono savivaldybės administracija su partneriu Lazdijų darželiu-mokykla „Vyturėlis“ sėkmingai įgyvendina projektą „Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas“ ir atnaujino 3 ikimokyklinio / priešmokyklinio ugdymo grupių patalpas su laiptine ir įėjimu, jas aprūpino naujais baldais ir priemonėmis, skatinančiomis vaikų kūrybiškumą ir savireguliaciją.

Švietimo ir mokslo ministerijai skyrus 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-705 priemonės „Ikimokyklinio ir priešmokyklinio ugdymo prieinamumo didinimas“ Alytaus regionui veiklos lėšų rezervą, projektas „Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas“ būtų tęsiamas ir įgyvendinamas didesne apimtimi nei buvo numatyta. Planuojama papildomai investuoti preliminarią 46 282,54 Eur (ES lėšos – 39 349,23 Eur, valstybės biudžeto lėšos – 3 466,66 Eur, Lazdijų savivaldybės biudžeto lėšos – 3 466,67 Eur) sumą, papildomai būtų atnaujintos dar 1 ikimokyklinio / priešmokyklinio ugdymo grupės (iš viso 4) patalpos su laiptine ir įėjimu, su naujais baldais ir priemonėmis, skatinančiomis 20 ikimokyklinio / priešmokyklinio amžiaus vaikų grupės kūrybiškumą ir savireguliaciją.

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistas Aivaras Tulaba.

 Strateginio planavimo ir investicinių projektų

 valdymo skyriaus vyr. specialistas Aivaras Tulaba

Aivaras Tulaba, tel. (8 318) 66 100